Sluttrapport NAT2000 Våren 2023

**Underveisevaluering**

Det ble gjort en skriftlig midtveisevaluering av emnet og 10 studenter svarte på denne.

**Kommunikasjon:** Etter ønske fra studentene om å ikke bruke så mye tid på å bla på forsiden i canvas rommet, ble den delen av forsiden som omhandlet første halvdel av semesteret lagt nederst på siden. Ut over dette ga flere tilbakemeldinger om at de synes oversikten i canvas er svært oversiktlig og lett å bruke.

**Undervisning:** Undervisningen får generelt mye skryt. Fokuset på aktiv undervisning/læring og praktiske elevforsøk er noe av det som trekkes frem som positivt av flere. Mange trekker også frem at emnet og undervisningen oppleves som profesjonsrelevant. Noen savner litt mer om programmering, men det er verdt å nevne at midtveisevalueringen ble avholdt før vi hadde en økt om programmering i emnet. Noen få ønsker også trinntilpasninger

**Laboratorierapporter:** Ikke noen tilbakemeldinger som utmerket seg.

**Oppsummeringsmøte/planer fremover**

Lærerne på emnet avholdt et oppsummeringsmøte den 29. august 2023. Nedenfor følger de viktigste punktene fra møtet:

- Gjøre følgende endringer på emnesiden: 1. Inkludere en setning om at muntlig eksamen må være bestått for å få emnet bestått. 2. Ta bort «med praktisk innslag» i setningen om eksamensform.

- Vi har gjort noen endringer i sensorveiledningen ved å endre litt på karakterbeskrivelsen for karakteren D og ved å rydde litt opp i verbbruken generelt.

- Det ble tatt opp at studenter som trekker temaer som det er jobbet lite med i undervisningen kommer litt dårlig ut på eksamen.

Forslag til endringer fra sluttrapporten i 2022 som ikke ble gjennomført i 2023, men som vi tar med oss til 2024:

- Vi ønsker å ha både ha underveisevaluering og sluttevaluering av emnet neste gang emnet går, og at vi setter av litt tid i undervisningen til å gjennomføre evalueringen, slik at vi forhåpentligvis får inn flere svar.

**Eksamen**

Det ble avholdt muntlig eksamen i Kristine Bonnevies hus. De aller fleste besto, men en student strøk og en student var syk. På konteeksamen besto studenten som strøk i vår, mens studenten som var syk, strøk på konten. Vi erfarer fortsatt at en del studenter mangler faglig dybde på eksamen. Dette kan skyldes at mye av fokuset i NAT2000 handler om å bruke faglig kunnskap i en undervisningssammenheng og at det rent faglige fokuset i emnet derfor ikke er like stort som i andre emner. Vi tenker at det kan være til hjelp om vi i starten av emnet tydeliggjør hva som ligger i de ulike punktene i læringsutbyttebeskrivelsen for emnet, slik at studentene kjenner til hva som forventes av dem når det kommer til faglig dybde.